Төсөл 

МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот


      УЛСЫН БҮРТГЭЛИЙН ЕРӨНХИЙ ХУУЛЬД
       ӨӨРЧЛӨЛТ ОРУУЛАХ ТУХАЙ

1 дүгээр зүйл.Улсын бүртгэлийн ерөнхий хуульд дараах агуулга бүхий заалт нэмсүгэй.

1/ 12 дугаар зүйлийн 12.2.5дахь заалт:

“12.2.5.Байгалийн нөөц ашиглах чиглэлээр зөвшөөрөл эзэмшигчийн хувьцааны тав болон түүнээс дээш хувийн хувьцаа эзэмшигч, эцсийн эзэмшигч, эцсийн өмчлөгчийн нэр, иргэний харьяалал, төрсөн огноо (хуулийн этгээд бол хуулийн этгээдийн нэр, улсын бүртгэлийн дугаар, оршин байгаа газрын хаяг), тэдгээрийн аль нэг нь улс төрд нөлөө бүхий этгээд эсэх мэдээлэл, улс төрд нөлөө бүхий этгээдэд тооцогдож эхэлсэн бол улс төрд нөлөө бүхий этгээдэд тооцогдож эхэлсэн хугацаа.” 

2 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.



Гарын үсэг



Төсөл 


МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот


      ХУУЛИЙН ЭТГЭЭДИЙН УЛСЫН БҮРТГЭЛИЙН ТУХАЙ ХУУЛЬД
       НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Хуулийн этгээдийн улсын бүртгэлийн тухай хуулийн 4 дүгээр зүйлийн 4.1 дэх хэсэгт дор дурдсан агуулгатай заалт нэмсүгэй:

“4.1.12."эцсийн эзэмшигч" гэж Татварын ерөнхий хуулийн 6 дугаар зүйлийн 6.1.48-д заасан этгээдийг.” 

2 дугаар зүйл.Хуулийн этгээдийн улсын бүртгэлийн тухай хуулийн дараах заалтыг доор дурдсанаар өөрчлөн найруулсугай:

1/10 дугаар зүйлийн 10.1.14 дэх заалт:

“10.1.14.хуулийн этгээдийн эцсийн өмчлөгч, эцсийн эзэмшигч, хуулийн этгээдийн хувьцааны тав болон түүнээс хувийн хувьцаа эзэмшигч хүний эцэг /эх/-ийн нэр, өөрийн нэр,  иргэний харьяалал, төрсөн огноо, улс төрд нөлөө бүхий этгээд эсэх мэдээлэл, улс төрд нөлөө бүхий этгээдэд тооцогдож эхэлсэн талаарх дэлгэрэнгүй мэдээлэл, хувьцаа, хувь оролцоо, саналын эрхийн талаарх мэдээлэл, хуулийн этгээд бол хуулийн этгээдийн нэр, улсын бүртгэлийн дугаар, оршин байгаа газрын хаяг, хувьцаа, хувь оролцоо, саналын эрхийн талаарх мэдээлэл.”

2/14 дүгээр зүйлийн 14.2.10 дахь заалт:

“14.2.10.хуулийн этгээдийн эцсийн өмчлөгч, эцсийн эзэмшигч, хуулийн этгээдийн хувьцааны тав болон түүнээс хувийн хувьцаа эзэмшигч хүний эцэг /эх/-ийн нэр, өөрийн нэр,  иргэний харьяалал, төрсөн огноо, улс төрд нөлөө бүхий этгээд эсэх мэдээлэл, улс төрд нөлөө бүхий этгээдэд тооцогдож эхэлсэн талаарх дэлгэрэнгүй мэдээлэл, хувьцаа, хувь оролцоо, саналын эрхийн талаарх мэдээлэл, хуулийн этгээд бол хуулийн этгээдийн нэр, улсын бүртгэлийн дугаар, оршин байгаа газрын хаяг, хувьцаа, хувь оролцоо, саналын эрхийн талаарх мэдээлэл.”

3 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.
 


Гарын үсэг

      АШИГТ МАЛТМАЛЫН ТУХАЙ ХУУЛЬД
       НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Ашиг малтмалын тухай хуульд доор дурдсан агуулгатай дараах хэсэг, заалт нэмсүгэй:

1/45 дугаар зүйлийн 45.3, 45.4, 45.5, 45.6 дахь хэсэг:

“45.3.Уурхайн талбайг нийтийн зориулалтаар ашиглахад аюулгүй болгосон арга хэмжээ, уурхайн эдэлбэр байсан газрыг нийтийн зориулалтаар ашиглахад аюул учирч болзошгүй бол түүнээс сэргийлсэн арга хэмжээний тайланг аймаг, нийслэлийн байгаль орчны албаар баталгаажуулсан байгаль орчныг нөхөн сэргээсэн арга хэмжээний тайлан болон холбогдох нотлох баримтын хамт тусгай зөвшөөрөл эзэмшигч тусгай зөвшөөрлөөр олгогдсон талбайг буцаан өгөхөөс өмнө ашигт малтмалын асуудал эрхэлсэн төрийн захиргааны байгууллагад хүргүүлнэ.

45.4.Байгаль орчныг нөхөн сэргээсэн арга хэмжээний тайланг холбогдох нотлох баримтын хамт аймаг, нийслэлийн байгаль орны албанд хүргүүлнэ.  

45.5.Энэ хуулийн 45.3, 45.4-т заасан тайланг хүлээн авсан байгууллага нь тайлангийн үнэн зөв байдалд хяналт шалгалт хийж, тайланг баталгаажуулна.  

45.6.Энэ хуулийн 45.3-т заасан тайлангийн маягт, тайлан гаргах заавар, холбогдох нотлох баримтын жагсаалт, түүнд тавигдах шаардлагыг Байгалийн нөөц ашиглалтын ил тод байдлын тухай хуульд заасан Үндэсний зөвлөл батална.”

2/48 дугаар зүйлийн 48.15 дахь хэсэг:

“48.15.Тусгай зөвшөөрөл эзэмшигч Байгалийн нөөц ашиглалтын ил тод байдлын тухай хуульд заасан мэдээлэл, тайланг гаргаж тус хуульд заасан нэгдсэн порталд хүргүүлнэ.”

2 дугаар зүйл.Ашигт малтмалын тухай хуулийн 57 дугаар зүйлийн 57.4 дэх хэсгийн “тайлан,” гэсний дараа “хайгуулын ажлын төлөвлөгөө, уулын ажлын төлөвлөгөө,” гэж нэмсүгэй.

3 дугаар зүйл.Ашигт малтмалын тухай хуулийн дараах зүйл, хэсэг, заалтыг доор дурдсанаар өөрчлөн найруулсугай:

1/2 дугаар зүйлийн 2.1 дэх хэсэг:

“2.1.Ашигт малтмалын тухай хууль тогтоомж нь Үндсэн хууль, Үндэсний аюулгүй байдлын тухай, Газрын тухай, Газрын хэвлийн тухай, Байгаль орчныг хамгаалах тухай, Байгалийн нөөц ашиглалтын ил тод байдлын тухай, Хөрөнгө оруулалтын тухай хууль, энэ хууль болон эдгээртэй нийцүүлэн гаргасан хууль тогтоомжийн бусад актаас бүрдэнэ.”

 	2/35 дугаар зүйлийн 35.12 дахь хэсэг:

“35.12.Тусгай зөвшөөрөл эзэмшигч нь өөрийн хаяг, цахим шуудан, утас, факсны дугаар, хувьцаа эзэмшигч, эцсийн өмчлөгч өөрчлөгдсөн тохиолдолд 14 хоногийн дотор төрийн захиргааны байгууллагад мэдэгдэнэ.”

3/48 дугаар зүйлийн 48.10 дахь хэсэг:

“48.10.Тусгай зөвшөөрөл эзэмшигч нь тухайн жилд олборлосон, борлуулсан ашигт малтмал, баяжмал, бүтээгдэхүүний тоо хэмжээ, үнэлгээ, улсын болон орон нутгийн төсөвт төлсөн албан татвар, төлбөр, орон нутагт өгсөн хандив, дэмжлэгийн хэмжээ, тусгай зөвшөөрөл тус бүрээр гаргасан зардлын хэмжээ, хуулийн этгээдийн хувьцаа эзэмшигч, эцсийн өмчлөгч, тэдгээрийн өөрчлөлтийн талаарх мэдээлэл, төрийн болон нутгийн захиргааны байгууллагатай байгуулсан гэрээг дараа жилийн 1 дүгээр улиралд багтаан нийтэд мэдээлнэ.”

4/42 дугаар зүйл:

“42 дугаар зүйл.Нутгийн захиргааны байгууллагатай харилцах

42.1.Ашиглалтын тусгай зөвшөөрөл эзэмшигч нь байгаль орчныг хамгаалах, орон нутгийн хөгжилд сайн дурын үндсэн дээр дэмжлэг үзүүлэх, уурхай ашиглах, үйлдвэр байгуулахтай холбогдуулан орон нутгийн дэд бүтцийг хөгжүүлэх, Монгол Улсын иргэдийн ажлын байр нэмэгдүүлэх, уурхайн ажилтны эрүүл мэнд, хөдөлмөр хамгаалал, эрүүл ахуйн нөхцөл, нийгмийн асуудал, тухайн сум, дүүргийн иргэдийн эрүүл, аюулгүй байдлыг хангах асуудлаар тухайн тусгай зөвшөөрлийн талбай орших нутгийн захиргааны байгууллагатай гэрээг байгуулна. 

42.2.Стратегийн ач холбогдол бүхий орд газрын ашиглалтын тусгай зөвшөөрөл эзэмшигч нь энэ хуулийн 42.1-д заасан гэрээг аймаг, нийслэлийн Засаг даргатай байгуулна.

42.3.Энэ хуулийн 42.2-т зааснаас бусад ашиглалтын тусгай зөвшөөрөл эзэмшигч энэ хуулийн 42.1-д заасан гэрээг сум, дүүргийн Засаг даргатай байгуулна.

42.4.Энэ хуулийн 42.1-д заасан гэрээг тусгай зөвшөөрөл эзэмшигч уурхай ашиглахын өмнө байгуулах ба гэрээний загвар, гэрээ байгуулах журмыг Засгийн газар батална. 

42.5.Нутгийн захиргааны байгууллага тусгай зөвшөөрөл эзэмшигчтэй байгуулсан энэ хуулийн 42.1-д заасан гэрээг олон нийтэд нээлттэй, ил тод байлгана.

42.6.Нутгийн захиргааны болон бусад байгууллага, албан тушаалтан, иргэн, хуулийн этгээд энэ хуулийн 42.1-д заасан гэрээнд тусгагдаагүй хандив, тусламж, дэмжлэгийг тусгай зөвшөөрөл эзэмшигчээс шаардахыг хориглоно. 

42.7.Тусгай зөвшөөрөл эзэмшигч нь нутгийн захиргааны байгууллагаас баталсан хуваарийн дагуу энэ хуулийн 42.1-д заасан гэрээний хэрэгжилтийн талаар болон бусад шаардлагатай асуудлаар нээлттэй хэлэлцүүлгийг тухайн орон нутагт жил тутам явуулна.

42.8.Аймаг, нийслэл, сум, дүүргийн Засаг дарга нь энэ хуулийн 42.1-д заасан гэрээний хэрэгжилт, тусгай зөвшөөрөл эзэмшигчийн үйл ажиллагаа болон түүний байгаль орчныг хамгаалах, нөхөн сэргээх үйл ажиллагаанд олон нийтийн хяналт тавих үүрэг бүхий ажлын хэсгийг холбогдох эрх бүхий байгууллага болон иргэний нийгмийн байгууллага, мэргэжилтэн, шинжээч, тухайн орон нутгийн иргэдийн бүрэлдэхүүнтэйгээр томилон ажиллуулж болно.” 

	4 дүгээр зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.
 


Гарын үсэг

      ГАЗРЫН ТОСНЫ ТУХАЙ ХУУЛЬД
       НЭМЭЛТ ОРУУЛАХ ТУХАЙ

1 дүгээр зүйл.Газрын тосны тухай хуульд доор дурдсан агуулгатай дараах хэсэг, заалт нэмсүгэй:

1/11 дүгээр зүйлийн 11.2.21, 11.2.22 дахь заалт:

“11.2.21.гэрээлэгч нь Байгалийн нөөц ашиглалтын ил тод байдлын тухай хуульд заасан мэдээлэл, тайланг нэгдсэн порталд хүргүүлэх;

2/36 дугаар зүйлийн 36.1 дэх хэсэг:

		“36.1.Гэрээлэгч нь Байгалийн нөөц ашиглалтын ил тод байдлын тухай хуульд заасан мэдээлэл, тайланг гаргаж нэгдсэн порталд хүргүүлнэ.”

2 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.
 


Гарын үсэг

      ГАЗРЫН ТОСНЫ БҮТЭЭГДЭХҮҮНИЙ ТУХАЙ ХУУЛЬД
       НЭМЭЛТ ОРУУЛАХ ТУХАЙ

1 дүгээр зүйл.Газрын тосны бүтээгдэхүүний тухай хуульд доор дурдсан агуулгатай дараах хэсэг, заалт нэмсүгэй:

1/8 дугаар зүйлийн 8.4.4 дэх заалт:

“8.4.4.Байгалийн нөөц ашиглалтын ил тод байдлын тухай хуульд заасан мэдээлэл, тайланг гаргаж нэгдсэн порталд хүргүүлэх.”

2 дугаар зүйл. Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.
 


Гарын үсэг

      ТҮГЭЭМЭЛ ТАРХАЦТАЙ АШИГТ МАЛТМАЛЫН ТУХАЙ ХУУЛЬД
       НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Түгээмэл тархацтай ашигт малтмалын тухай хуульд доор дурдсан агуулгатай дараах хэсэг, заалт нэмсүгэй:

1/20 дугаар зүйлийн 20.1.10 дахь заалт:

“20.1.10.Байгалийн нөөц ашиглалтын ил тод байдлын тухай хуульд заасан мэдээлэл, тайланг гаргаж нэгдсэн порталд хүргүүлэх.”

2/25 дугаар зүйлийн 25.7, 25.8, 25.9, 25.10 дахь хэсэг:

“25.7.Тусгай зөвшөөрөл эзэмшигч нь байгаль орчныг хамгаалах, уурхай ашиглах, үйлдвэр байгуулахтай холбогдуулан орон нутгийн дэд бүтцийг хөгжүүлэх, Монгол Улсын иргэдийн ажлын байр нэмэгдүүлэх, хандив, тусламж, дэмжлэг өгөх асуудлаар тухайн тусгай зөвшөөрлийн талбай орших сум, дүүргийн Засаг даргатай гэрээг байгуулна.

25.8.Энэ хуулийн 25.7-д заасан гэрээг тусгай зөвшөөрөл эзэмшигч уурхай ашиглахын өмнө байгуулах ба гэрээний загвар, гэрээ байгуулах журмыг Засгийн газар батална. 

25.9.Сум, дүүргийн Засаг дарга нь тусгай зөвшөөрөл эзэмшигчтэй байгуулсан энэ хуулийн 25.7-д заасан гэрээг олон нийтэд нээлттэй, ил тод байлгана.

25.10.Нутгийн захиргааны болон бусад байгууллага, албан тушаалтан, иргэн, хуулийн этгээд энэ хуулийн 25.7-д заасан гэрээнд тусгагдаагүй хандив, тусламж, дэмжлэгийг тусгай зөвшөөрөл эзэмшигчээс шаардахыг хориглоно. 

25.11.Тусгай зөвшөөрөл эзэмшигч нь нутгийн захиргааны байгууллагаас баталсан хуваарийн дагуу энэ хуулийн 25.7-д заасан гэрээний хэрэгжилтийн талаар болон бусад шаардлагатай асуудлаар нээлттэй хэлэлцүүлгийг тухайн орон нутагт жил тутам явуулна.

25.12.Сум, дүүргийн Засаг дарга нь энэ хуулийн 25.7-д заасан гэрээний хэрэгжилт, тусгай зөвшөөрөл эзэмшигчийн үйл ажиллагаа болон түүний байгаль орчныг хамгаалах, нөхөн сэргээх үйл ажиллагаанд олон нийтийн хяналт тавих үүрэг бүхий ажлын хэсгийг холбогдох эрх бүхий байгууллага болон иргэний нийгмийн байгууллага, мэргэжилтэн, шинжээч, тухайн орон нутгийн иргэдийн бүрэлдэхүүнтэйгээр томилон ажиллуулж болно.” 

3/34 дүгээр зүйлийн 34.10 дахь заалт:

	“34.10.Тусгай зөвшөөрөл эзэмшигч нь тухайн жилд борлуулсан бүтээгдэхүүний тоо хэмжээ, орон нутгийн төсөвт төлсөн албан татвар, төлбөрийн хэмжээ, хуулийн этгээдийн хувьцаа эзэмшигч, эцсийн өмчлөгч, тэдгээрийн өөрчлөлтийн талаарх мэдээлэл, нутгийн захиргааны байгууллагатай байгуулсан гэрээг дараа оны 01 дүгээр улиралд багтаан нийтэд мэдээлнэ.”

3 дугаар зүйл.Түгээмэл тархацтай ашигт малтмалын тухай хуулийн 25 дугаар зүйлийн 25.5 дахь хэсгийн “17.10-т” гэснийг “38 дугаар зүйлийн 38.2-т” гэж өөрчилсүгэй.

4 дүгээр зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.




Гарын үсэг





































Төсөл



МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот


      ЦӨМИЙН ЭНЕРГИЙН ТУХАЙ ХУУЛЬД
       НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Цөмийн энергийн тухай хуульд доор дурдсан агуулгатай дараах хэсэг, заалт нэмсүгэй:

1/ 28 дугаар зүйлийн 28.4.6 дахь заалт:

“28.4.6.Байгалийн нөөц ашиглалтын ил тод байдлын тухай хуульд заасан мэдээлэл, тайланг гаргаж нэгдсэн порталд хүргүүлэх.”

2/28 дугаар зүйлийн 28.6.6 дахь заалт:

“28.6.6.Байгалийн нөөц ашиглалтын ил тод байдлын тухай хуульд заасан мэдээлэлэ, тайланг гаргаж нэгдсэн порталд хүргүүлэх.”

3/29 дүгээр зүйлийн 29.5 дахь хэсэг:

“29.5.Геологи, уул уурхайн асуудал эрхэлсэн төрийн захиргааны байгууллага нь энэ зүйлд заасан гэрээг байгуулснаас хойш ажлын 5 хоногийн дотор тус гэрээг нийтэд цахимаар ил тод болгоно.” 

4/30 дугаар зүйлийн 30.5 дахь хэсэг:

“30.5.Засгийн газар нь энэ хуулийн 30.1-д заасан гэрээг байгуулснаас хойш ажлын 5 хоногийн дотор тус гэрээг нийтэд цахимаар ил тод болгоно.”

5/34 дүгээр зүйлийн 34.9 дэх хэсэг:

“34.9.Энэ хуулийн 34.2-т заасан үйл ажиллагаатай холбоотой мэдээллийг нууцлахыг хориглоно.”

2 дугаар зүйл.Цөмийн энергийн тухай хуулийн дараах хэсэг, заалтыг доор дурдсанаар өөрчлөн найруулсугай:

1/7 дугаар зүйлийн 7.2.1 дэх заалт:

	“7.2.1.энэ хуулийн 7.1.1-д заасан шийдвэрийн албан ёсны эх хувь, хувьцааг өмчлөл, эзэмшил, ашиглалтдаа авах этгээдийн нэр, хаяг, эрхэлж байгаа үйл ажиллагааны чиглэл, хувьцаа эзэмшигч, эцсийн өмчлөгч этгээдийн буюу хүн бол эцэг /эх/-ийн нэр, өөрийн нэр,  иргэний харьяалал, төрсөн огноо, улс төрд нөлөө бүхий этгээд эсэх мэдээлэл, улс төрд нөлөө бүхий этгээдэд тооцогдож эхэлсэн талаарх дэлгэрэнгүй мэдээлэл, хувьцаа, хувь оролцоо, саналын эрхийн талаарх мэдээлэл, хуулийн этгээд бол хуулийн этгээдийн нэр, улсын бүртгэлийн дугаар, оршин байгаа газрын хаяг, хувьцаа, хувь оролцоо, саналын эрхийн талаарх мэдээлэл болон уг шийдвэртэй холбоотой Цөмийн энергийн комиссоос шаардлагатай гэж үзсэн бусад мэдээлэл;”

3 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.

 


Гарын үсэг














Төсөл


МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот


      ЗӨРЧЛИЙН ТУХАЙ ХУУЛЬД
       НЭМЭЛТ ОРУУЛАХ ТУХАЙ

1 дүгээр зүйл.Зөрчлийн тухай хуулийн 15 дугаар бүлэгт доор дурдсан агуулгатай 15.37 дугаар зүйл нэмсүгэй:

“15.37 дугаар зүйл.Байгалийн нөөц ашиглалтын ил тод байдлын тухай хууль зөрчих
1.Зөвшөөрөл эзэмшигч, эсхүл Байгалийн нөөц ашиглалтын ил тод байдлын тухай хуулийн 8.1.2-т заасан төрийн бус байгууллага тус хуульд заасан хугацаанд мэдээллийн нэгдсэн порталд бүртгүүлээгүй бол хүнийг нэг зуун нэгжтэй тэнцэх хэмжээний төгрөгөөр, хуулийн этгээдийг нэг мянган нэгжтэй тэнцэх хэмжээний төгрөгөөр торгоно.

2.Мэдээлэл нийлүүлэгч байгалийн нөөц ашиглалтын мэдээллийг мэдээлэл бий болсноос хойш хуульд заасан хугацаанд мэдээллийн нэгдсэн порталд баталгаажуулан оруулаагүй, мэдээлэлд орсон өөрчлөлтийг хуульд заасан хугацаанд шинэчлээгүй, эсхүл ил тод байдлын тайланг хуульд заасан хугацаанд гаргаж мэдээллийн нэгдсэн порталд байршуулаагүй бол хүнийг таван зуун нэгжтэй тэнцэх хэмжээний төгрөгөөр, хуулийн этгээдийг таван мянган нэгжтэй тэнцэх хэмжээний төгрөгөөр торгоно.

3.Мэдээлэл нийлүүлэгч эрх бүхий байгууллага, албан тушаалтнаас хуулийн дагуу шаардсан тодруулга, нэмэлт мэдээлэл, тайлбар, эсхүл засварласан мэдээллийг хуульд заасан хугацаанд хүргүүлээгүй бол хүнийг гурван зуун нэгжтэй тэнцэх хэмжээний төгрөгөөр, хуулийн этгээдийг гурван мянган нэгжтэй тэнцэх хэмжээний төгрөгөөр торгоно.

4.Мэдээлэл нийлүүлэгч байгалийн нөөц ашиглалтын мэдээлэл, ил тод байдлын тайланг худал гаргасан, эсхүл ил тод болгохоор хуульд заасан мэдээллийг нуун дарагдуулсан нь эрүүгийн хариуцлага хүлээлгэхээргүй бол хүнийг гурван мянган нэгжтэй тэнцэх хэмжээний төгрөгөөр, хуулийн этгээдийг арван мянган нэгжтэй тэнцэх хэмжээний төгрөгөөр торгоно.

5.Энэ зүйлийн 2, 4 дэх хэсэгт заасан зөрчлийг шийтгэл оногдуулснаас хойш нэг жилийн дотор давтан үйлдсэн бол хуулийн этгээдийн үйл ажиллагаа явуулах зөвшөөрлийг хүчингүй болгож, хүнийг гурван мянган нэгжтэй тэнцэх хэмжээний төгрөгөөр, хуулийн этгээдийг арван мянган нэгжтэй тэнцэх хэмжээний төгрөгөөр торгоно.

Тайлбар: Энэ зүйлд заасан “мэдээлэл нийлүүлэгч” гэж Байгалийн нөөц ашиглалтын ил тод байдлын тухай хуулийн 8.1.1, 8.1.2-т заасан этгээдийг ойлгоно.”

2 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.




Гарын үсэг 

Төсөл


МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот



ЗӨРЧИЛ ШАЛГАН ШИЙДВЭРЛЭХ ТУХАЙ ХУУЛЬД
НЭМЭЛТ ОРУУЛАХ ТУХАЙ


1 дүгээр зүйл.Зөрчил шалган шийдвэрлэх тухай хуулийн 1.8 дугаар зүйлийн 6 дахь хэсэгт дараах агуулга бүхий 6.67 дахь заалт нэмсүгэй:

“6.67.Байгалийн нөөц ашиглалтын ил тод байдлын улсын байцаагч Зөрчлийн тухай хуулийн 15.37 дугаар зүйлд заасан зөрчил.” 

2 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.



Гарын үсэг


Төсөл


МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот


      НИЙТИЙН МЭДЭЭЛЛИЙН ИЛ ТОД БАЙДЛЫН ТУХАЙ 
ХУУЛЬД НЭМЭЛТ ОРУУЛАХ ТУХАЙ

1 дүгээр зүйл.Нийтийн мэдээллийн ил тод байдлын тухай хуульд дор дурдсан агуулгатай дараах хэсэг нэмсүгэй:

1/9 дүгээр зүйлийн 9.20 дахь хэсэг:

	“9.20.Хуульд нээлттэй байхаар заасан мэдээлэл нь хязгаарлалттай мэдээлэлд хамаарахгүй.”
 
2 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.
 


Гарын үсэг




























Төсөл


МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот


      ТӨРИЙН АУДИТЫН ТУХАЙ ХУУЛЬД
       НЭМЭЛТ ОРУУЛАХ ТУХАЙ

1 дүгээр зүйл.Төрийн аудитын тухай хуульд дор дурдсан агуулгатай дараах хэсэг нэмсүгэй:

1/37 дугаар зүйлийн 37.7 дахь хэсэг:

“37.7.Төрийн аудитын байгууллага нь Байгалийн нөөц ашиглалтын ил тод байдлын тухай хуульд заасны дагуу ил тод байдлын тайлан гаргаж нэгдсэн порталд хүргүүлнэ.”
 
2 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.
 


Гарын үсэг




















Төсөл


МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот


      ГАЗРЫН ТУХАЙ ХУУЛЬД
       НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Газрын тухай хуульд доор дурдсан агуулгатай дараах хэсэг, заалт нэмсүгэй:

1/3 дугаар зүйлийн 3.1.14, 3.1.15 дахь заалт:

“3.1.14.“хувьцаа эзэмшигч” гэж Байгалийн нөөц ашиглалтын ил тод байдлын тухай хуулийн 10.1.14-т заасан этгээдийг;

3.1.15.“эцсийн өмчлөгч” гэж Мөнгө угаах болон терроризмыг санхүүжүүлэхтэй тэмцэх тухай хуулийн 3.1.6-д заасан хүнийг.”

2/32 дугаар зүйлийн 32.3.4 дэх заалт:

“32.3.4.хувьцаа эзэмшигч, эцсийн өмчлөгчийн талаарх мэдээлэл.”

3/34 дүгээр зүйлийн 34.12 дахь хэсэг:

“34.12.Сум, дүүргийн газрын даамал нь энэ хуулийн 34.1-д заасан гэрээг байгуулмагц ажлын 5 өдрийн дотор цахимаар нийтэд ил тод болгоно.”

4/37 дугаар зүйлийн 37.1.4 дэх заалт:

“37.1.4. хувьцаа эзэмшигч, эцсийн өмчлөгчийн талаарх мэдээлэл.”

5/38 дугаар зүйлийн 38.2.5 дахь заалт:

“38.2.5.эрхийн гэрчилгээг шилжүүлэн авч байгаа этгээдийн хувьцаа эзэмшигч, эцсийн өмчлөгчийн мэдээлэл.”

2 дугаар зүйл. Газрын тухай хуулийн 23 дугаар зүйлийн 23.4.2 дахь заалтын "явуулах" гэсний дараа "тус гэрээг ил тод байлгах;” гэж нэмсүгэй.

3 дугаар зүйл.Газрын тухай хуулийн дараах зүйл, хэсэг, заалтыг доор дурдсанаар өөрчлөн найруулсугай:

1/35 дугаар зүйлийн 35.3.6 дахь заалт:

	“35.3.6.энэ хуульд заасны дагуу эрхийн гэрчилгээгээ барьцаалах, шилжүүлэх, хувьцаа эзэмшигч, эцсийн өмчлөгч өөрчлөгдөх бүрт улсын бүртгэлд бүртгүүлэх.”

4 дүгээр зүйл.Газрын тухай хуулийн 44 дүгээр зүйлийн 44.8 дахь хэсгийн “34.7-34.10” гэснийг “34.7-34.12” гэж өөрчилсүгэй. 

5 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.
 


Гарын үсэг

МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот


      ГАЗРЫН ХЭВЛИЙН ТУХАЙ ХУУЛЬД
       НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл.Газрын хэвлийн тухай хуулийн дараах заалтыг доор дурдсанаар өөрчлөн найруулсугай:

1/8 дугаар зүйлийн 2 дахь хэсгийн 2 дахь заалт:

	“2/нутаг дэвсгэртээ газрын хэвлийн баялгийг ашиглуулахтай холбогдуулан эдэлбэр газар олгох, эдэлбэр газар олголтын мэдээллийг нийтэд ил тод байлгах;”

2/8 дугаар зүйлийн 2 дахь хэсгийн 4 дэх заалт:

	“4/ердийн ашигт малтмал, газар доорхи цэнгэг усыг ашиглах тухай саналыг холбогдох байгууллагад тавих, ердийн ашигт малтмалын ордыг зохистой ашиглах болон газрын хэвлийг ашиглах явцад эвдэрсэн газрыг аюул осолгүй болгож, аж ахуйн хэрэгцээнд цаашид ашиглаж болохуйцаар засаж тохижуулахад хяналт тавих, засаж тохижуулсан газрыг хүлээн авах, түүнтэй холбогдох мэдээллийг нийтэд ил тод байлгах;”

2 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.
 


Гарын үсэг


















Төсөл


МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот


      МОНГОЛ УЛСЫН ЗАСГИЙН ГАЗРЫН ТУХАЙ ХУУЛЬД
ӨӨРЧЛӨЛТ ОРУУЛАХ ТУХАЙ

1 дүгээр зүйл.Монгол Улсын Засгийн газрын тухай хуулийн 20 дугаар зүйлийн 5  дахь хэсгийн  11 дэх заалтын “олборлох үйлдвэрийн” гэснийг “эрдэс баялаг, олборлох үйлдвэрлэлийн” гэж өөрчилсүгэй.

2 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.
 


Гарын үсэг








Төсөл


МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот

УСНЫ ТУХАЙ ХУУЛЬД
НЭМЭЛТ ОРУУЛАХ ТУХАЙ

1 дүгээр зүйл.Усны тухай хуулийн доор дурдсан агуулгатай дараах хэсэг нэмсүгэй:

1/7 дугаар зүйлийн 7.6 дахь хэсэг: 

“7.6.Ус ашиглагч иргэн, аж ахуйн нэгж, байгууллага Байгалийн нөөц ашиглалтын ил тод байдлын тухай хуульд заасан мэдээллийг тус хуульд заасан нэгдсэн порталд хүргүүлэх үүрэгтэй.”

2 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.


Гарын үсэг


Төсөл


МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот

ОЙН ТУХАЙ ХУУЛЬД
НЭМЭЛТ ОРУУЛАХ ТУХАЙ

1 дүгээр зүйл.Ойн тухай хуулийн доор дурдсан агуулгатай дараах хэсэг нэмсүгэй:

1/6 дугаар зүйлийн 6.6 дахь хэсэг: 

“6.6.Ой ашиглагч иргэн, ойн нөхөрлөл, аж ахуйн нэгж, байгууллага, ойн мэргэжлийн байгууллага Байгалийн нөөц ашиглалтын ил тод байдлын тухай хуульд заасан мэдээллийг тус хуульд заасан нэгдсэн порталд хүргүүлэх үүрэгтэй.”

2 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.





Гарын үсэг



Төсөл


МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот

БАЙГАЛИЙН УРГАМЛЫН ТУХАЙ ХУУЛЬД 
НЭМЭЛТ, ӨӨРЧЛӨЛТ ОРУУЛАХ ТУХАЙ


1 дүгээр зүйл.Байгалийн ургамлын тухай хуулийн 15 дугаар зүйлийн 5 дах хэсгийн “санд” гэсний дараа “Байгалийн нөөц ашиглалтын ил тод байдлын тухай хуульд заасан мэдээллийг тус хуульд заасан нэгдсэн порталд” гэж нэмсүгэй.

2 дугаар зүйл.Байгалийн ургамлын тухай хуульд дор дурдсан агуулгатай дараах хэсэг, заалт нэмсүгэй:

1/19 дүгээр зүйлийн 19.8 дахь хэсэг: 

“8.Байгалийн нөөц ашиглалтын ил тод байдлын тухай хуульд заасан мэдээллийг тус хуульд заасан нэгдсэн порталд хүргүүлэх.”

3 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.





Гарын үсэг























Төсөл


МОНГОЛ УЛСЫН ХУУЛЬ

2026 оны ... дугаар 						                      Улаанбаатар сарын ...-ны өдөр                                                                                                       хот

АМЬТНЫ ТУХАЙ ХУУЛЬД
НЭМЭЛТ ОРУУЛАХ ТУХАЙ


1 дүгээр зүйл.Амьтны тухай хуульд дор дурдсан агуулгатай дараах хэсэг, заалт нэмсүгэй:

1/25 дугаар зүйлийн 25.8 дахь хэсэг: 

“25.8.Иргэн, хуулийн этгээд Байгалийн нөөц ашиглалтын ил тод байдлын тухай хуульд заасан мэдээллийг тус хуульд заасан нэгдсэн порталд хүргүүлэх.”

2 дугаар зүйл.Энэ хуулийг Байгалийн нөөц ашиглалтын ил тод байдлын тухай хууль хүчин төгөлдөр болсон өдрөөс эхлэн дагаж мөрдөнө.




Гарын үсэг































